Harry Potter and the Goblet of Fire (2005)    ""Difficult times lie ahead, Harry.""    Harry neljas aasta Hogwartsis on peagi hakkamas, sellele eelneb vaid Quidditch'i World Cup Final. Kõik on hästi, kuni hetkeni, mil peale võistlust ilmuvad laagrisse Voldemorti Surmasööjad, tekitades kaost. Kooli jõudes saab Harry teada, et Hogwartsis peetakse Triwizard turniiri, milles osalevad ka õpilased Beauxbatonist ja Durmstrangist. Turniiril osalejateks osutub Fleur Delacour, Viktor Krum ja Cedric Diggory, kõigi imestuseks aga sülitab võlupeeker endast välja  ka neljanda nime, Harry Potteri oma. Seetõttu on Harry sunnitud osalema turniiris, kus nii mõnigi on varem oma elu kaotanud.      Hetkel vast minu lemmikuim  Harry Potteri osa, just seetõttu, et siin on nii palju tegevust. Ometi oli aga just selles osas kõige paremini tunda seda, kui palju raamatust tegelikult välja jäeti ning kuivõrd seda muudeti. Dobby oli täielikult väljajäetud, kuigi tal oli raamatus suur osa kanda jne. Paljusid asju ei seletatud, mis pani mõtlema, kuidas ma kunagi, ilma raamatut lugemata, millestki üldse aru sain.    Peab kiitma seda, kuidas Voldemorti välimus välja kukkus - ta on hirmuäratav ja kena samaaegselt. Ülejäänud  efektid olid ka tipp-topp. Võib öelda, et raamatute ja filmide koosmõjul on minust nüüdseks Harry Potteri fänn saanud. Kiidaks sisu, aga taaskord, see on ju raamatu järgi ning film ise on vaid selle jäljendus. Sellegipoolest, hea jäljendus, kuid tahtnuks siiski, et pool raamatu süžeed poleks välja jäänud. Samas, alati kõike ka ei saa.    Hinnang: 8/10    Posted by: Shin